འགྲོ་གྲོན་སྒོར་ཁྲི་དེ་སྐབས་དེའི་དངུལ་གྱི་རྫ་ཐང་ལ་བརྩིས་ན་ཉུང་ཉུང་མིན་མོད།འོན་ཀྱང་ལས་ཡུན་ཅུང་རིང་པོ་འགོར་བས་མཐར་ཨར་ལས་རུ་ཁག་གི་ལས་མི་དང་ཁོང་རང་ཉིད་ལ་ཡང་སྙིང་ཡོང་འབབ་ཇི་ཙམ་ཡོང་མིན་དེ་ཚོད་དཔག་བྱེད་དཀའ་བར་གྱུར་པས།དེའི་དོན་དུ་ཁོང་ལ་ཟས་བརྗེད་གཉིད་ཆག་གི་སེམས་ནད་བྱུང་མྱོང་བ་རེད།གྲོང་རྡལ་གསར་སྐྲུན་གྱི་ལས་ཡུན་ལོ་ལྔ་ལྷག་ཙམ་སོང་རིང་།རྟ་ར་འོག་ཨར་ལས་རུ་ཁག་གི་ལས་མི་རིམ་གྱིས་མང་དུ་སོང་སྟེ་རྡོ་ཤིང་དང་།ལས་མི་དཀྱུས་མ།དེ་བཞིན་རླངས་འཁོར་ཁ་ལོ་བ་སོགས་བསྡོམས་མི་གྲངས་བར་ཟིན་ནས།རིན་སྤུངས་རྫོང་ཁོངས་ཀྱི་ཞིང་པའི་ཨར་ལས་རུ་ཁག་ཆེ་ཤོས་སུ་གྱུར་ཞིང་།དབུ་ཆོས་འཕེལ་ཚེ་རིང་ལ་དམིགས་བསལ་དུ་གྱུར་པའི་རིག་གནས་ཆུ་ཚད་མ་ལྡན་ཡང་།བློ་གཤོགས་ཤིན་ཏུ་ཡངས་པོ་ཡོད་སྟབས།ཁོང་གིས་སྐྱིད་གྲོང་གྲོང་རྡལ་འཛུགས་སྐྲུན་བྱེད་རིང་།དེ་ཁོ་ནར་མགོ་མ་འཁོར་བར་རིན་སྤུངས་རྫོང་ཁོངས་ཀྱི་ལས་གྲྭ་གཞན་དག་ཀྱང་བློས་མ་བཏང་བར་དུས་གཅིག་ཏུ་དམ་འཛིན་བྱས་ཡོད་པ་རེད།